תקציר

אפליקציית 'יד ליד' היא אפליקציה לתיווך התנדבות. האפליקציה מתווכת בין מתנדב לבין אדם הזקוק לעזרה ואין לו אמצעים כספיים על מנת לקחת שירות של בעל מקצוע בתשלום.

יד ליד מנגישה את צורכי הציבור ומאפשרת לאנשים המעוניינים בכך לגמול חסדים בזמנם הפנוי.

מתנדב שנכנס למערכת ומבצע הרשמה לאפליקציה יכול להגדיר את תחומי ההתנדבות שלו וכן שעות וימים בהם הוא פנוי להתנדבות. בנוסף המתנדב יכול להזין מיקום בו יוכל להתנדב וכן רדיוס מ-10 ק"מ ומעלה ע"מ להגדיר אזור התנדבות. במידה והמתנדב הגדיר אזור התנדבות המערכת תציע לו רק הצעות מהאזור שנבחר.

אדם הזקוק לעזרה הנכנס למערכת יכול לחפש מתנדב לפי תחום התנדבות רצוי או ע"פ שם מתנדב ולפתוח בקשה לקבלת התנדבות ממתנדב שבחר. הוא יכול לשם כך לצפות בפרטי המתנדבים ובדירוג שלהם ע"י משתמשים אחרים כדי להתרשם מהגינותו ומקצועיותו של המתנדב.

לחילופין, מבקש העזרה יכול להירשם למערכת ולמלא טופס בקשה לעזרה, למלא סוג התנדבות רצוי, ימים ושעות נוחות ולקבל הצעות של מתנדבים העונים לדרישות.

לנוחיות מבקש העזרה קיימת אפשרות להגביל את תוצאות החיפוש למתנדבים שהתנדבו אצלו בעבר או שסומנו על ידו כמועדפים.

לאחר פתיחת הבקשה לקבלת התנדבות ע"י האדם המבקש עזרה, המתנדב אליו הופנתה הבקשה (יקבל עדכון) ויוכל לצפות ברשימת הממתינים לאישור ההתנדבות שלו בכניסה לאזור האישי וכן יכול לאשר או לדחות בקשות של מבקשי עזרה. מבקש העזרה מקבל עדכון שהבקשה אושרה או נדחתה.

לאחר ההתנדבות מבקש העזרה יכול לדרג את המתנדב בהתאם לשביעות רצונו מהעזרה שקיבל.

במידה ומתנדב דורג ע"י משתמשים בדירוג שלילי המערכת תחסום אותו מלבצע התנדבויות.

המתנדב יכול להיכנס לאזור האישי ולצפות בהתנדבויות שביצע וכן בדירוגים שקיבל עליהם.